b'\n_START_ARTICLE_\nVandens gerinimas\n_START_SECTION_\nGeriamojo vandens dezinfekavimas Lietuvoje\n_START_PARAGRAPH_\nLietuvoje geriamasis vanduo vartotojams yra i\xc5\xa1gaunamas i\xc5\xa1 po\xc5\xbeeminio vandens gr\xc4\x99\xc5\xbeini\xc5\xb3. Jei vanduo neatitinka higienos norm\xc5\xb3 HN 24:2003 \xe2\x80\x9eGeriamojo vandens saugos ir kokyb\xc4\x97s reikalavimai\xe2\x80\x9c, j\xc4\xaf b\xc5\xabtina paruo\xc5\xa1ti prie\xc5\xa1 tiekiant vartotojams. Baigiamasis geriamojo vandens ruo\xc5\xa1imo etapas visada yra vandens dezinfekavimas. Jei geriamas vanduo b\xc5\xabt\xc5\xb3 nedezinfekuojamas, tai vandenyje likt\xc5\xb3 iki 10% gyvybing\xc5\xb3, bakterij\xc5\xb3 ir virus\xc5\xb3, tarp kuri\xc5\xb3 gali b\xc5\xabti ir ligas sukelian\xc4\x8di\xc5\xb3 bakterij\xc5\xb3._NEWLINE_Vandens dezinfekavimo efektyvumas paprastai vertinamas pagal galimyb\xc4\x99 aptikti koliformini\xc5\xb3 bakterij\xc5\xb3 (\xc5\xbearnini\xc5\xb3 lazdeli\xc5\xb3 Escherichia coli ir \xc5\xbearnini\xc5\xb3 enterokok\xc5\xb3); vanduo laikomas mikrobiniu po\xc5\xbei\xc5\xabriu tinkamas, kai 100mL vandens nerandama n\xc4\x97 vienos i\xc5\xa1 \xc5\xa1i\xc5\xb3 bakterij\xc5\xb3.'